*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 12ης Ιανουαρίου 1988

για τη βελτίωση της αποτελεσματικότητας των γεωργικών διαρθρώσεων στην Ιταλία (Λιγουρία), σύμφωνα με τον κανονισμό (ΕΟΚ) αριθ. 797/85 του Συμβουλίου

(Το κείμενο στην ιταλική γλώσσα είναι το μόνο αυθεντικό)

(88/97/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 25 παράγραφος 3,

Εκτιμώντας:

ότι, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, η ιταλική κυβέρνηση ανακοίνωσε στις 7 Σεπτεμβρίου 1987 την απόφαση αριθ. 59 της 29ης Ιουλίου 1987 της περιοχής Λιγουρία για την έγκριση των διατάξεων εκτέλεσης του κανονισμού (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση της αποτελεσματικότητας των γεωργικών διαρθρώσεων ·

ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή οφείλει να αποφασίσει εάν, ανάλογα με το κατά πόσο είναι σύμφωνες οι διατάξεις που ανακοινώθηκαν με τον προαναφερθέντα κανονισμό και λαμβάνοντας υπόψη τους στόχους του εν λόγω κανονισμού καθώς και την απαραίτητη διασύνδεση μεταξύ των διαφόρων μέτρων, πληρούνται οι όροι για τη χρηματοδοτική συμμετοχή της Κοινότητας·

ότι η χρηματοδοτική συμμετοχή της Κοινότητας στις ειδικές ενισχύσεις για την εγκατάσταση των γεωργών νεαρής ηλικίας που προβλέπονται στο άρθρο 12 της απόφασης της περιφέρειας της Λιγουρίας περιορίζεται μόνο στις περιπτώσεις που ανταποκρίνονται στα κριτήρια που καθορίζονται στο άρθρο 7 σημείο 1 του κανονισμού (ΕΟΚ) αριθ. 797/85· ότι, κατά συνέπεια, μόνο οι ενισχύσεις που χορηγούνται στους νεαρούς γεωργούς που είναι κάτοχοι ενός από τα διπλώματα που αναφέρονται στο άρθρο 5 πρώτο εδάφιο της περιφερειακής απόφασης ή που έχουν παρακολουθήσει σειρά μαθημάτων που αναφέρεται στο άρθρο 24 δεύτερο εδάφιο τρίτη περίπτωση της εν λόγω απόφασης μπορούν να καταβληθούν δυνάμει του άρθρου 7 του εν λόγω κανονισμού·

ότι οι συμπληρωματικές ενισχύσεις στις επενδύσεις υπέρ των γεωργών νεαρής ηλικίας που αναφέρονται στο άρθρο 12 της περιφερειακής απόφασης, αν χορηγούνται σε γεωργούς νεαρής ηλικίας που δεν έχουν την επαγγελματική εξειδίκευση που απαιτείται στο άρθρο 7 σημείο 1 του κανονισμού (ΕΟΚ) αριθ. 797/85, πρέπει να τηρούν τους όρους που αναφέρονται στο άρθρο 8 παράγραφος 1 του εν λόγω κανονισμού·

ότι, βάσει του άρθρου 6 παράγραφος 4 του κανονισμού (ΕΟΚ) αριθ. 797/85, ο μεγαλύτερος αριθμός αγελάδων γαλακτοπαραγωγής και ο μεγαλύτερος αριθμός χοίρων που μπορεί να αποτελέσει το αντικείμενο επενδύσεων σε μια συνεταιριστική εκμετάλλευση λαμβάνονται πολλαπλασιάζοντας το ανώτατο όριο που αναφέρεται στο άρθρο 3 παράγραφοι 3 και 4 του εν λόγω κανονισμού με τον αριθμό των εκμεταλλεύσεων μελών μόνο στην περίπτωση που μια εκμετάλλευση προέρχεται από συνολική συγχώνευση και ότι, κατά συνέπεια, το άρθρο 10 πέμπτο εδάφιο της περιφερειακής απόφασης πρέπει να πληροί τους όρους αυτούς·

ότι, με την επιφύλαξη των επισημάνσεων που προαναφέρθηκαν, οι διατάξεις που προβλέπονται στην απόφαση της περιφέρειας Λιγουρία πληρούν τους όρους και ανταποκρίνονται στους στόχους του κανονισμού (ΕΟΚ) αριθ. 797/85·

ότι ζητήθηκε η γνώμη της Επιτροπής του FEOGA σχετικά με τις χρηματοδοτικές πτυχές·

ότι τα μέτρα που προβλέπονται στην παρόυσα απόφαση είναι σύμφωνα με τη γνώμη της Μονιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η απόφαση αριθ. 59 της 29ης Ιουλίου 1987 της περιφέρειας της Λιγουρίας σχετικά με την έγκριση διατάξεων εκτέλεσης του κανονισμού (ΕΟΚ) αριθ. 797/85 για τη βελτίωση της αποτελεσματικότητας των γεωργικών διαρθρώσεων πληροί τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του εν λόγω κανονισμού, με την επιφύλαξη ότι οι ενισχύσεις που προβλέπονται για τις συνεταιριστικές εκμεταλλεύσεις χορηγούνται εφόσον τηρούνται τα όρια που προβλέπονται στο άρθρο 6 παράγραφος 4 του εν λόγω κανονισμού.

2. Η χρηματοδοτική συμμετοχή της Κοινότητας στις ενισχύσεις που προβλέπονται υπέρ των γεωργών νεαρής ηλικίας το άρθρο 12 της περιφερειακής απόφασης περιορίζεται στους νέους γεωργούς που είναι κάτοχοι ενός από τα διπλώματα που αναφέρονται στο άρθρο 5 πρώτο εδάφιο της περιφερειακής απόφασης ή που έχουν παρακολουθήσει σειρά μαθημάτων που αναφέρεται στο άρθρο 24 δεύτερο εδάφιο τρίτη περίπτωση της εν λόγω απόφασης.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 12 Ιανουαρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 167 της 26. 6. 1987, σ. 1.